Source: https://monitoruljustitiei.ro/sistemul-de-justitie-din-romania/instante-specializate/curtea-constitutionala/toni-neacsu-presedintele-a-incalcat-decizia-ccr-18397325
Timestamp: 2019-10-13 21:39:29+00:00
Document Index: 3989198

Matched Legal Cases: ['CCR ', 'CSM ', 'CCR ', 'CSM ', 'CCR ', 'CCR ', 'CSM ']

Avocatul Adrian Toni Neacsu (foto) transeaza disputa momentului dintre presedintele Klaus Iohannis si Guvernul Romaniei.
Este vorba despre refuzul lui Iohannis de a numi ministri interimari pentru portofoliile Mediului, Energiei si Relatiei cu Parlamentul, eliberate dupa ce ALDE si-a retras ministrii din Executiv.
Premierul Viorica Dancila a anuntat saptamana trecuta ca a sesizat Curtea Constitutionala a Romaniei cu un conflict juridic de natura constitutionala legat de refuzul presedintelui. La randul ei, CCR a stabilit data de 18 septembrie 2019 drept termen pentru discutarea sesizarii.
In acest context, Adrian Toni Neacsu sustine ca presedintele Klaus Iohannis a incalcat o decizie a Curtii Constitutionale. Mai precis, Neacsu se refera la
Decizia nr. 1559/18 noiembrie 2009 (disponibila aici), prin care Curtea a stabilit ca ministrii interimari sunt numiti direct de catre presedintele Romaniei, iar nu prin vot al Parlamentului.
In alta ordine de idei: desi le da dreptate lui Iohannis si opozitiei in materie de vot parlamentar, fostul judecator si membru CSM subliniaza ca o atare discutie ar fi valabila numai in ipoteza in care ministrii in cauza ar urma sa fie numiti in calitate de titulari, iar nu de interimari, cum se pune problema in momentul de fata.
Postarea de pe Facebook a avocatului Toni Neacsu:
„PSD-ul si Guvernul sustin ca Presedintele a incalcat flagrant Constitutia refuzand numirea ministrilor interimari.
Presedintele si opozitia sustin ca remanierea in situatia schimbarii compozitiei politice a Guvernului nu se poate face decat prin Parlament.
Rabinic, si unii si altii au dreptate.
Presedintele Romaniei nu poate refuza numirea interimarilor nici macar in situatia schimbarii structurii sau compozitiei politice a Guvernului. In aceasta situatie ministrii plini nu pot fi numiti decat ulterior obtinerii unei hotarari a Parlamentului, daca suntem intr-adevar in situatia iesirii unui partid politic de la guvernare, dar cei interimari trebuie numiti direct de presedinte.
Presedintele a incalcat, nu stiu daca in cunostinta de cauza, Decizia Curtii Constitutionale nr. 1.559 din 18 noiembrie 2009 prin care s-a stabilit extrem de clar ca interimarii nu sunt numiti prin intermediul Parlamentului, ci direct de catre presedinte, pentru ca nu li se aplica art. 85 alin. 3 din Constitutie, ci art 107 din Constitutie.
E motivul pentru care sustin ca sesizarea Guvernului pe conflictul juridic de natura constitutionala va fi admisa de pe scaun de CCR (desi am avut surpriza sa vad ca in sesizarea scrisa aceasta decizie nu este invocata).
'Curtea retine ca dispozitiile art. 85 alin. (3) din Constitutie nu sunt aplicabile in cazul desemnarii ministrilor interimari, ci numai in cazul numirii de noi membri ai Guvernului. Aceasta concluzie rezulta atat din interpretarea literala a textelor constitutionale de referinta [art. 85 din Constitutie se refera la numirea Guvernului, pe cand art. 107 alin. (3) si (4) din Constitutie se refera la desemnarea altor membri ai Guvernului ca ministri interimari], cat si din interpretarea sistematica a dispozitiilor constitutionale cuprinse in art. 85 - Numirea Guvernului, art. 103 - Investitura, art. 104 - Juramantul de credinta, art. 106 - Incetarea functiei de membru al Guvernului, art. 107 - Primul-ministru si art. 109 - Raspunderea membrilor Guvernului.
Numirea ministrilor in caz de remaniere guvernamentala reprezinta o institutie constitutionala distincta, cu o reglementare constitutionala distincta de aceea a desemnarii ministrilor interimari.
Intrucat desemnarea ministrilor interimari, reglementata de dispozitiile art. 107 din Constitutie, nu presupune exercitarea competentei Parlamentului la care face referire art. 85 alin. (3) din Legea fundamentala, nu se poate sustine incalcarea de catre Presedintele Romaniei a acestei competente sau a "procedurii prealabile" impuse de acelasi text constitutional'”.
Curtea Constitutionala: CSM avea obligatia de a stabili criteriile de specializare a completurilor care judeca coruptia
10 oct 2019 - Curtea Constituţionala
"Revenea Consiliului Superior al Magistraturii obligatia de a institui criterii pentru determinarea specializarii si de a derula procedura de stabilire a specializarii in vederea constituirii completurilor specializate, potrivit legii. Prin urmare, Curtea identifica doua etape pentru punerea in aplicare a art.29 din Legea nr.78/2000, respectiv (i) stabilirea criteriilor si procedurii de...
CCR a amanat pentru 30 octombrie dezbaterea sesizarii USR privind numirea lui Marian Neacsu la ANRE
09 oct 2019 - Curtea Constituţionala
La aceeasi data, Curtea va dezbate si sesizarea formulata de deputatii PNL si USR pe legea pentru modificarea Legii nr.77/2016 privind darea in plata a unor bunuri imobile in vederea stingerii obligatiilor asumate prin credite. ,,Profilul lui Marian Neacsu este incompatibil cu cerintele prevazute de lege pentru aceasta functie intrucat nu are vechimea si experienta care sunt cerute de...
CCR, lovitura privind redeschiderea proceselor penale
Curtea Constitutionala a Romaniei a pronuntat marti, 8 octombrie 2019, o decizie importanta in legatura cu redeschiderea proceselor penale. CCR a admis exceptia de neconstitutionalitate a unui alineat din Codul de procedura penala. Totusi, nu este vizat textul in sine din CPP, ci interpretarea data printr-o decizie a Inaltei Curti de Casatie si Justitie, pronuntate in recurs in interesul...
Sapte membri CSM cer plenului si Liei Savonea sa sesizeze CCR, dupa inregistrarea audio cu Viorica Dancila care s-a scurs in presa
"Subsemnatii, membri alesi ai Consiliului Superior al Magistraturii, solicitam de urgenta: 1. Apararea independentei Autoritatii judecatoresti si 2. Sesizarea Curtii Constitutionale a Romaniei cu solutionarea conflictului juridic de natura constitutionala intre prim-ministrul Romaniei, doamna Dancila Viorica Vasilica, pe de-o parte, si Autoritatea judecatoreasca prin Inalta Curte de...
Toni Neacsu ii da mat lui Iohannis dupa decizia CCR: Are doua obligatii
19 sep 2019 - Curtea Constituţionala